
 డాక్టర్ కృష్ణచైతన్య బాగా అప్ సెట్ అయిపోయాడు. బయటకు రావటం మానేశాడు. ఎవరెంత ప్రయత్నించినా ఇంటర్వ్యూళు ఇవ్వలేదు. రంజిత అతన్ని కలుసుకునేందుకు ఎంతగానో ప్రయత్నించి విఫలమై డాక్టర్ ప్రద్యుమ్నని కలుసుకోవటానికి బయల్దేరింది. ఆమె వెళ్ళేసరికి రాత్రి తొమ్మిది దాటింది. బజర్ నొక్కగానే డాక్టర్ ప్రద్యుమ్నే వచ్చి తలుపు తీశాడు. "నా పేరు రంజిత" అని పరిచయం చేసుకుంది. "రండి" అన్నాడు. లోపలకడుగు పెట్టింది. సోఫా ముందున్న టీపాయ్ మీద విస్కీ సీసా గ్లాసు, సోడాలు సరంజామా అంతావుంది. "సారీ! వేళ కానివేళ వచ్చారు." "ఫర్వాలేదండి." "కూచోండి." అతనికి కొంచెం దూరంలో వున్న చిన్న సోఫాలో కూర్చుంది. "నేను డ్రింక్స్ తీసుకుంటూ మాట్లాడతాను. ఏమైనా అభ్యంతరమా?" అన్నాడు. "కానివ్వండి." అతను గ్లాసు చేతిలోకి తీసుకుని "సంకేతిని గురించి మాట్లాడదామని వచ్చి వుంటారు" అన్నాడు. "అవును." "సంకేతినీ, నేనూ ఎం.బి.బి.ఎస్. చదివేరోజుల్నుంచీ ప్రేమించుకున్నాం. ఇద్దరం పెళ్ళి చేసుకోవాలని కూడా నిర్ణయించుకున్నాం. మధ్యలో కొన్నిరోజులు పరిస్థితుల ప్రాబల్యం వల్లే నేనామెకు కనబడకుండా ఉండాల్సి వచ్చింది. నేనంటే గిట్టనివాళ్ళు ఈ అవకాశాన్ని వినియోగించుకుని ఆమెకు నామీద ఉన్నవీ లేనివీ నూరిపోశారు. దురదృష్టవశాత్తూ ఆమె వాటిని నమ్మి నేను తిరిగి వచ్చాక చాలా తీవ్రంగా అవమానించింది. నేనుకూడా ఈ హఠాత్ పరిణామానికి అప్ సెట్ అయి, ఉద్రేకానికి లోని, ఆ ఉద్రేకంలో ఏం మాట్లాడుతున్నానో తెలీకుండా ఏమేమో అనేసి అక్కడ్నుంచి వెళ్ళిపోయాను. డాక్టర్ ప్రద్యుమ్న కొంచెంసేపు ఆగి డ్రింక్ తీసుకున్నాడు. రంజిత అతనివైపు చూడనట్లు నటిస్తూనే మధ్యమధ్య గమనిస్తోంది. అతని మాటల్లో నిజాయితీ కనబడుతున్నా, మొహంలో- ముఖ్యంగా కళ్ళలో ఓ విధమైన క్రూరత్వం ఉట్టిపడుతుంది. తర్వాత ఇద్దరం విడిపోయాం... కొన్నాళ్ళ తర్వాత... ఎంతోకాలంగా నిగ్రహంతోవున్న నా మనోధైర్యం సడలిపోయింది. సంకేతినిని చూడకుండా వుండలేకపోయాను. దానికి తగ్గట్లు పద్మనేత్రాలయలో జాబ్ కోసం అప్లయ్ చేస్తే వచ్చింది. సంకేతినిని తిరిగి కలవాలన్న ఉద్దేశ్యంతోనే ఇక్కడికి వచ్చి చేరాను." "ఇక్కడికి వచ్చాక ఆమెను కలుసుకున్నారా?" "లేదు." "ఎందుకని?" "ఆమెకు నామీద ఇంకా కోపం పోలేదని తెలుసు. సమయం, మూడ్ చూసుకుని కలుసుకుందామనుకున్నాను." "ఆమె పద్మనేత్రాలయకు వచ్చిపోయే విషయం మీకు తెలుసా?" "ముందుగా తెలీదు. ఒకరోజు ఒ.పి.లో నడుస్తోంది డ్రాప్స్ వేసుకుని కళ్ళు మూసుకుని కూర్చున్న ఆమెను చూసి చకితుడ్నయ్యాను. తర్వాత తెలిసింది." "ఆమె మిమ్మల్ని గమనించిందా?" "లేదనుకుంటాను." ఆమె డాక్టర్ కృష్ణచైతన్య దగ్గర ట్రీట్ మెంట్ తీసుకోవటం, ఆపరేషన్ కోసం ఎడ్మిటవటం- ఇవన్నీ తెలుసా?" "తెలుసు." "సంకేతిని హాస్పటల్లో ఎడ్మిటైన రోజున మీరెక్కడున్నారు?" "ఇంట్లోనే వున్నాను." "ఆరోజైనా ఆమెను కలుసుకోవాలని మీకనిపించలేదా?" "అనిపించింది. కాని సరిగ్గా ఆపరేషన్ ముందురోజు కలిసి ఆమె మూడ్స్ డిస్టర్బ్ చెయ్యటమిష్టంలేక వూరుకున్నాను. ఇన్ ఫ్యాక్ట్! నేనిక్కడ జాబ్ లో చేరటం, ఆమె కేటరాక్ట్స్ తో బాధపడుతూ ఇక్కడికి వస్తూ వుండటం, నేను తప్పించుకొని తిరుగుతూ వుండటం, చాలా ఇబ్బందిగానే ఫీలయ్యాను. కాని అంతటి భయంకరమైన పరిణామం విరుచుకుపడుతుందని తెలిస్తే- ఎలాగైనా కలుసుకునేవాడ్ని" అతని గొంతు గాద్గదికంగా ఒణికింది. "మీరిద్దరూ పెళ్ళి చేసుకుందామనుకుంటూన్న రోజుల్లో పరిస్థితుల ప్రాబల్యం రీత్యా కొన్నాళ్ళు ఆమెకు దూరంగా వుండాల్సి వచ్చిందనీ, అది అపార్థాలకు దారితీసిందని అన్నారే. ఆ పరిస్థితులేమిటో చెప్పగలరా?" "సారీ! పర్సనల్." "సరే. నేనొస్తాను" అంటూ ఆమె లేచి బయటకు వచ్చింది. అంతకుముందు కొంతసేపట్నుంచీ ఆకాశం మేఘావృతమై, రెండు నిముషాల నుంచీ వర్షం మొదలై చాలావేగంగా తీవ్రస్థాయికి చేరుకుంటోంది. రంజిత కారులో కూర్చుని స్టార్ట్ చెయ్యబోతూండగా ఆమె ప్రక్కనుంచి ఓ కారు దూసుకుపోయింది. దాన్ని డ్రైవ్ చేస్తోన్న వ్యక్తి వంక యధాలాపంగా చూసిన రంజిత ఉలిక్కిపడింది. ఒక్కదూకుతో కారుని ముందుకు పోనిచ్చి ముందు పోతోన్న కారుని వెంటాడసాగింది. ఆమె వెళ్ళిపోయిన ఒకటి రెండు నిమిషాలదాకా డాక్టరు ప్రద్యుమ్న ఏదో ఆలోచిస్తోన్నట్లు స్థబ్దుగా కూర్చుని చేతిలోవున్న గ్లాస్ లోని డ్రింకంతా గబగబా త్రాగేశాడు. ఆ తర్వాత లేచి రైన్ కోటు వేసుకుని, క్యాప్ పెట్టుకొని బయటకు వచ్చి, ఇల్లు లాక్ చేసి వర్షంలో నడవసాగాడు.
    * * *

 dactor krushnachaitanya baga ap sett aipoyadu. bayataku ravatam maanesaadu. evarenta prayatninchinaa interviewlu ivvaledu. ranjita atanni kalusukunenduku entagaano prayatninchi viphalamai dactor pradyumnani kalusukovataniki bayalderindi. aame vellesariki raatri tommidi daatindi. bajar nokkagaane dactor pradyumne vachi talupu teesaadu. "naa paeru ranjita" ani parichayam chesukundi. "randi" annadu. lopalakadugu pettindi. sopha mundunna teepay meeda viski seesa glasu, sodaalu saranjama antaavundi. "saarii! vaela kaanivela vachaaru." "farvaledandi." "koochondi." ataniki konchem dooramlo vunna chinna sophalo koorchundi. "nenu drinks teesukuntu maatlaadataanu. emaina abhyantarama?" annadu. "kaanivvandi." atanu glasu chetiloki teesukuni "sanketini gurinchi matladadamani vachi vuntaaru" annadu. "avunu." "sanketinee, nenuu em.bi.bi.es. chadiverojulnunchi preminchukunnam. iddaram pelli chesukovalani kuudaa nirnayinchukunnam. madhyalo konnirojulu paristhitula praabalyam valle nenaameku kanabadakunda undalsi vachindi. nenante gittanivallu ee avakaasaanni viniyoginchukuni aameku naameeda unnavee lanivi nooriposaaru. duradrushtavasaattuu aame vaatini nammi nenu tirigi vachaka chala teevramgaa avamaaninchindi. nenukuda ee hatat parinaamaaniki ap sett ayi, udrekaaniki loni, aa udrekamlo yem maatlaadutunnaano telikunda ememo anesi akkadnunchi vellipoyaanu. dactor pradyumna konchemsepu aagi drink teesukunnadu. ranjita atanivaipu chudanatlu natistune madhyamadhya gamanistondi. athani maatallo nijaayitii kanabadutunna, mohamlo- mukhyamgaa kallalo oo vidhamaina krooratvam uttipadutundi. tarvaata iddaram vidipoyam... konnaalla tarvaata... entokaalamgaa nigrahamtovunna naa manodhairyam sadalipoyindi. sanketinini chudakunda vundalekapoyanu. daaniki taggatlu padmanetraalayalo jab kosam aplay cheste vachindi. sanketinini tirigi kalavalanna uddesyamtone ikkadiki vachi cheraanu." "ikkadiki vachaka aamenu kalusukunnara?" "ledu." "endukani?" "aameku naameeda inka kopam poledani telusu. samayam, mood chusukuni kalusukundamanukunna." "aame padmanetraalayaku vachipoye vishayam meeku telusa?" "mundugaa teleedu. okaroju o.pi.loo nadustondi draps vesukuni kallu moosukuni kuurchunna aamenu chusi chakitudnayyaanu. tarvaata telisindi." "aame mimmalni gamaninchinda?" "ledanukuntaanu." aame dactor krushnachaitanya daggara treate ment teesukovatam, aperation kosam edmitavatam- ivannee telusa?" "telusu." "sanketini haspatallo edmitaina rojuna meerekkadunnaru?" "intlone vunnaanu." "aarojaina aamenu kalusukovalani meekanipinchaleda?" "anipinchindi. kaani sarigga aperation munduroju kalisi aame moods disterb cheyyatamishtamleka voorukunnaanu. in fact! nenikkada jab loo cheratam, aame cateracts thoo baadhapadutuu ikkadiki vastuu vundatam, nenu tappinchukoni tirugutuu vundatam, chala ibbandigaane pheelayyaanu. kaani antati bhayankaramaina parinaamam viruchukupadutundani teliste- elagaina kalusukunevadni" athani gontu gaadgadikamgaa onikindi. "meeriddaruu pelli chesukundamanukuntun rojullo paristhitula praabalyam reetya konnaallu aameku dooramgaa vundalsi vachindanii, adhi apaarthaalaku daariteesindani annare. aa paristhitulemito cheppagalara?" "saarii! parsanal." "sare. nenostaanu" antuu aame lechi bayataku vachindi. antakumundu kontasepatnunchi aakaasam meghaavrutamai, rendu nimushaala nunchi varsham modalai chaalaavegamgaa teevrasthaayiki cherukuntondi. ranjita kaarulo kuurchuni start cheyyabotuundagaa aame prakkanunchi oo kaaru doosukupoyindi. daanni drive chestonna vyakti vanka yadhaalaapamgaa chusina ranjita ulikkipadindi. okkaduukutoe kaaruni munduku ponichi mundu pothonna kaaruni ventaadasaagindi. aame vellipoyina okati rendu nimishaladaka daaktaru pradyumna edho aalochistonnatlu sthabdugaa kuurchuni chetilovunna glass loni drinkanta gabagaba traagesaadu. aa tarvaata lechi rain kotu vesukuni, cap pettukoni bayataku vachi, illu lack chesi varshamlo nadavasagadu.
    * * *